**OSNOVNA ŠKOLA ŽNJAN-PAZDIGRAD**

**PAZDIGRADSKA 1**

**SPLIT**

**KRITERIJI**

**ZA IZBOR UČENIKA/UČENICE GENERACIJE**

**OSNOVNE ŠKOLE ŽNJAN-PAZDIGRAD, SPLIT**

**ZA ŠK. GOD. 2018./2019.**

1. **OPĆE ODREDBE**

**Članak 1.**

Ovim kriterijima propisuje se način izbora učenika/učenice generacije osmih razreda Osnovne škole Žnjan-Pazdigrad.

U daljnjem će tekstu izraz učenik označavati i učenicu.

**Članak  2.**

Učenikom generacije može postati onaj kandidat/kandidatkinja koji ispunjava sljedeće uvjete:

1. da je tijekom školovanja ostvario odličan ili vrlo dobar uspjeh u svim razredima
2. da je tijekom školovanja imao uzorno vladanje
3. da se tijekom školovanja isticao radom u izvannastavnim aktivnostima

U daljnjem će tekstu izraz kandidat označavati i kandidatkinju.

 **Članak 3.**

U izboru učenika generacije vrednuju se rezultati u radu školskih izvananastavnih aktivnosti, uspjesi na natjecanjima u znanju i stvaralaštvu iz pojedinih predmeta i osvajanje nagrada na natjecanjima, zatim sudjelovanje i osvajanje nagrada na smotrama likovnog, glazbenog, jezičnog i tehničkoga stvaralaštva te sportskim natjecanjima provedenim u organizaciji Škole, Agencije za odgoj i obrazovanje, Ministarstva odgoja i obrazovanja te europskih i svjetskih udruga koje se bave odgojem i obrazovanjem.

**Članak 4.**

Elementi koji se vrednuju pri rangiranju kandidata za učenika generacije jesu:

|  |
| --- |
| ELEMENTI |
| 1. uspjeh u učenju tijekom osnovnoga školovanja
2. sudjelovanje u radu školskih izvannastavnih aktivnosti
3. uspjeh na natjecanjima u znanju iz pojedinih predmeta
4. uspjeh na smotrama, izložbama i sl.
5. sportski uspjeh
6. predsjedanje  razrednim odjelom
7. predsjedanje Učeničkim vijećem
8. uključenost u program vršnjačke pomoći
9. doprinos u javnim, društvenim i volonterskim akcijama
 |

**Članak 5.**

Pravo da bude izabran ima svaki učenik završnog razreda, a na prijedlog razrednika.

**II.  NAČIN VREDNOVANJA AKTIVNOSTI**

**Članak 6.**

Aktivnosti iz čl. 2., 3. i 4. ovih kriterija vrednuju se na sljedeći način:

1**.** Zbroj prosječnih ocjena na dvije decimale na kraju svake školske godine.

2**.** Za svaku godinu rada u izvannastavnim aktivnostima upisanim u svjedodžbu kandidat po aktivnosti u svakom razredu dobiva 1 bod, pri čemu se od I. do  VIII. razreda boduju maksimalno dvije slobodne aktivnosti po razredu.

3**.** Za sudjelovanje i osvojeno mjesto na gradskom, županijskom, međužupanijskom i državnom natjecanju, te međunarodnim razinama natjecanja u znanju iz pojedinih predmeta kandidat može dobiti sljedeći broj bodova:

|  |  |  |
| --- | --- | --- |
|   |  razina natjecanja | b r o j     b o d o v a |
| I. mjesto | II. mjesto | III. mjesto | sudjelovanje  |
| A | gradsko  i županijsko  natjecanje | 3 | 2 | 1 | 0,5 |
| B | međužupanijsko natjecanje | 5 | 4 | 3 | 2 |
| C | državno natjecanje i viša razina natjecanja | 7 | 6 | 5 | 4 |

Ako je natjecanje skupno, kandidatu koji je bio član skupine pripada 50% bodova od bodova predviđenih za pojedinačni uspjeh.

Viša razina bodovanja isključuje nižu razinu.

4. Za osvojeno mjesto na natjecanjima i smotrama likovnog, glazbenog, jezičnog, dramskog, recitatorskog, literarnog, tehničkog stvaralaštva te natjecanjima Mladih Crvenoga križa:

|  |  |
| --- | --- |
|  razina natjecanja | b r o j     b o d o v a |
| I. mjesto | II. mjesto | III. mjesto | sudjelovanje  |
| gradsko  i županijsko  natjecanje | 3 | 2 | 1 | 0,5 |
| međužupanijsko natjecanje | 5 | 4 | 3 | 2 |
| državno natjecanje i viša razina natjecanja | 7 | 6 | 5 | 4 |

Ako je natjecanje skupno, kandidatu koji je bio član skupine pripada 50% bodova od bodova predviđenih za pojedinačni uspjeh.

U tehničkom stvaralaštvu boduje se jedno priznanje i to ono koje nosi više bodova na smotri.

5. Za uspjeh u sportskim natjecanjima:

|  |  |
| --- | --- |
|  razina natjecanja | b r o j     b o d o v a |
| I. mjesto | II. mjesto | III. mjesto | sudjelovanje  |
| gradsko  i županijsko  natjecanje | 3 | 2 | 1 | 0,5 |
| međužupanijsko natjecanje | 5 | 4 | 3 | 2 |
| državno natjecanje i viša razina natjecanja | 7 | 6 | 5 | 4 |

Ako je natjecanje skupno, kandidatu koji je bio član skupine pripada 50% bodova od bodova predviđenih za pojedinačni uspjeh.

6. Za svaku godinu predsjedanja razrednim odjelom kandidatu pripada po 1 bod.

7. Za svaku godinu predsjedanja Učeničkim vijećem kandidatu pripada po 2 boda.

8. Učenici koji su uključeni u programe vršnjačke pomoći, ostvaruju 3 boda za svaku školsku godinu u kojoj su bili uključeni u ovaj program.

9. Učenici koji su uključeni u javne, društvene, volonterske i druge akcije od općeg interesa, ostvaruju 3 boda za svaku školsku godinu u kojoj su bili uključeni u ove programe.

**III.  IZBOR UČENIKA GENERACIJE**

**Članak 7.**

Praćenje, prikupljanje prijedloga i zbrajanje rezultata u Školi vrši Povjerenstvo za izbor učenika generacije.

Povjerenstvo imenuje Učiteljsko vijeće Škole.

Povjerenstvo o svom radu vodi zapisnik.

**Članak 8.**

Povjerenstvo ima sedam članova: ravnatelj, pedagoginja, socijalna pedagoginja i četiri učitelja/ učiteljice (učitelje/učiteljice bira Učiteljsko vijeće na prijedlog ravnatelja).

Na prvom sastanku, članovi povjerenstva između sebe biraju predsjednika.

Za člana Povjerenstva ne mogu biti birani razrednici/razrednice završnih razreda.

**Članak 9.**

Po prikupljenim podacima i njihovoj provjeri, pristupa se bodovanju. Na osnovi broja bodova Povjerenstvo sastavlja popis od tri kandidata s najvećim brojem bodova za učenika generacije.

Ako dva ili više kandidata imaju jednak broj bodova, prednost ima učenik koji ima veći broj bodova prema Elementima koji se vrednuju pri rangiranju kandidata za učenika generacije iz čl. 4. ovih Kriterija

**Članak 10.**

Učiteljsko vijeće razmatra prijedlog Povjerenstva i od tri predložena kandidata javnim glasovanjem donosi odluku o izboru učenika generacije.

Odluka Učiteljskog vijeća je konačna.

**Članak 11.**

Rok za proglašenje učenika generacije je 29. svibnja 2019.god.

                                                 **Članak 12.**

Učenik generacije dobiva diplomu “Učenik generacije” koja je sastavni dio ovih kriterija, a ostali kandidati dobivaju priznanje za sudjelovanje u izboru učenika generacije koje dodjeljuje Škola.

U skladu s materijalnim mogućnostima Škole, učenicima generacije mogu se dodijeliti odgovarajuće nagrade.

**IV. PRIJELAZNE I ZAVRŠNE ODREDBE**

**Članak 13.**

Izmjene i dopune ovih kriterija donose se na način i po postupku po kojima su Kriteriji i doneseni.

**Članak 14.**

Kriteriji stupaju na snagu danom objave na oglasnoj ploči i mrežnoj stranici Škole.

Klasa: 003-01/19-01/15

Ur. broj: 2181/01-260-19-01

Split, 15. svibnja 2019. godine Ravnatelj:

 Željko Jurin, prof.